*****

ΚΑΝΟΝΙΣΜΟΣ (ΕΟΚ) αριθ. 2783/82 ΤΗΣ ΕΠΙΤΡΟΠΗΣ

της 19ης Οκτωβρίου 1982

περί της πωλήσεως, σε τιμή καθορισμένη εκ των προτέρων, σταφίδων της συγκομιδής 1982 που ευρίσκονται στην κατοχή των ελληνικών οργανισμών αποθεματοποιήσεως

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 1118/81 (2),

τον κανονισμό (ΕΟΚ) αριθ. 2194/81 του Συμβουλίου της 27ης Ιουλίου 1981 περί καθορισμού των γενικών κανόνων του καθεστώτος ενισχύσεων στην παραγωγή για τις σταφίδες και τα ξηρά σύκα (3), και ιδίως το άρθρο 6 παράγραφος 2,

Εκτιμώντας:

ότι κατ' εφαρμογή του άρθρου 3 του κανονισμού (ΕΟΚ) αριθ. 2194/81, οι ελληνικοί οργανισμοί αποθεματοποιήσεως αγόρασαν ήδη σημαντικές ποσότητες σταφίδων της εσοδείας 1982·

ότι η κατάσταση της αγοράς των σταφίδων, και ιδίως οι τιμές που εφαρμόζονται από τις κυριότερες χώρες παραγωγούς καθιστούν αναγκαίο όπως οι οργανισμοί αποθεματοποιήσεως προβαίνουν σε πωλήσεις υπό ειδικά καθορισμένους όρους από τον κανονισμό (ΕΟΚ) αριθ. 3263/81 της Επιτροπής (4) και όπως προβλέπονται στο άρθρο 6 του κανονισμού (ΕΟΚ) αριθ. 2194/81· ότι η αποκτηθείσα πείρα κατά τη διάρκεια της περιόδου 1981/82 έδειξε ότι η διαδικασία δημοπρασίας δεν ήταν κατάλληλη για να πραγματοποιηθεί η διάθεση του εν λόγω προϊόντος· ότι, κατά συνέπεια, πρέπει να γίνει προσφυγή στη διαδικασία πωλήσεως σε τιμή καθορισμένη εκ των προτέρων·

ότι η Επιτροπή Διαχειρίσεως Μεταποιημένων Προϊόντων με βάση τα Οπωροκηπευτικά δεν διατύπωσε γνώμη εντός της προθεσμίας που τέθηκε από τον πρόεδρό της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι ελληνικοί οργανισμοί αποθεματοποιήσεως, των οποίων πίνακας αναφέρεται στο παράρτημα Ι, προβαίνουν στην πώληση σταφίδων εσοδείας 1982 των οποίων οι ποσότητες και οι τιμές αναφέρονται στο παράρτημα ΙΙ.

2. Οι πωλήσεις λαμβάνουν χώρα σύμφωνα με τις διατάξεις του κανονισμού (ΕΟΚ) αριθ. 3263/81, και ιδίως τα άρθρα 2 μέχρι 5.

3. Οι αιτήσεις αγοράς πρέπει να υποβάλλονται εγγράφως σε κάθε ενδιαφερόμενο οργανισμό αποθεματοποιήσεως στην ΥΔΑΓΕΠ, στην έδρα της, οδός Αχαρνών 5, Αθήνα, Ελλάς.

4. Οι πληροφορίες σχετικά με τις ποσότητες, καθώς και με τους χώρους όπου ευρίσκονται εναποθηκευμένα τα προϊόντα, λαμβάνονται από τους ενδιαφερομένους στις διευθύνσεις που αναφέρονται στο παράρτημα Ι.

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 19 Οκτωβρίου 1982.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 118 της 30. 4. 1981, σ. 10.

(3) ΕΕ αριθ. L 214 της 1. 8. 1981, σ. 1.

(4) ΕΕ αριθ. L 329 της 17. 11. 1981, σ. 8.

ΠΑΡΑΡΤΗΜΑ Ι

Πίνακας των οργανισμών αποθεματοποιήσεως για τους οποίους γίνεται αναφορά στο άρθρο 1 του παρόντος κανονισμού

Α. ΚΟΡΙΝΘΟΥ

1. ΑΣΟ, Μαιζώνος 241, Πάτρα, Ελλάς

2. Παναιγιάλειος Ένωσις Συνεταιρισμών, Αίγιον, Ελλάς

3. Ένωσις Γεωργικών Συνεταιρισμών Ζακύνθου, Ζάκυνθος, Ελλάς

4. Ένωσις Γεωργικών Συνεταιρισμών Ολυμπίας Ηλείας, Πύργος, Ελλάς

Β. ΣΟΥΛΤΑΝΙΝΑ

1. ΚΣΟΣ, Κανάρη 24, Αθήνα, Ελλάς

2. Ένωσις Γεωργικών Συνεταιρισμών Ηρακλείου Κρήτης, Κρήτη, Ελλάς

3. Ένωσις Γεωργικών Συνεταιρισμών Μεσσαράς, Μοίρες Ηρακλείου Κρήτης, Ελλάς

4. Ένωσις Γεωργικών Συνεταιρισμών Μονοφατσίου, Ασημί Ηρακλείου Κρήτης, Ελλάς

5. Ελαιουργικός, Οινοποιητικός και Πιστωτικός Συνεταιρισμός Αρχανών Κρήτης, Αρχάνες Κρήτης, Ελλάς

6. Ελαιουργικός και Οινοποιητικός Συνεταιρισμός Καστελίου Πεδιάδος Κρήτης, Καστέλι Πεδιάδος Κρήτης, Ελλάς

7. Ελαιουργικός Συνεταιρισμός Κρουσώνος Ηρακλείου Κρήτης, Ηράκλειο Κρήτης, Ελλάς

8. Ένωσις Παραγωγικών Συνεταιρισμών Πεζών, Καλλονή Ηρακλείου Κρήτης, Ελλάς

9. Ένωσις Γεωργικών Συνεταιρισμών, Μυλοποτάμου Κρήτης

10. Ένωσις Γεωργικών Συνεταιρισμών, Σητείας, Κρήτης

ΠΑΡΑΡΤΗΜΑ ΙΙ

ποιότητες και τιμές των σταφίδων που αναφέρονται στο άρθρο 1

1.2 // // (σε ECU/χγρ) // Σουλτανίνα αριθ. 1 // 105,30 // Κορινθιακή, σκιάς, Αιγιαλείας // 103,98 // Σουλτανίνα αριθ. 2 // 103,10 // Κορινθιακή, εκλεκτή Αιγιαλείας // 101,78 // Κορινθιακή, σκιάς, Κορινθίας // 101,05 // Σουλτανίνα αριθ. 4 // 99,73 // Κορινθιακή, εκλεκτή Κορινθίας // 98,07 // Κορινθιακή, κοινή Αιγιαλείας // 96,65 // Σουλτανίνα αριθ. 5 // 95,33 // Κορινθιακή, εκλεκτή, Πατρών, Ιονίων Νήσων, Ηλείας, Τριφυλίας // 95,33 // Κορινθιακή, κοινή, Κορινθίας // 95,33 // Κορινθιακή, εκλεκτή, λοιπής Μεσσηνίας // 93,86 // Κορινθιακή, κοινή, Πατρών, Ιονίων Νήσων, νομού Ηλείας, Τριφυλίας // 92,40 // Κορινθιακή, κοινή, λοιπής Μεσσηνίας // 90,93 // Κορινθιακή, κοινή Β (άλλων προελεύσεων) // 83,16